ગુનો અને ગૂનેગારનો ભેદ ઉકેલવામાં સીસી ટીવી કેમેરા કેટલા મદદરૃપ થાય છે તેનો પૂરાવો આપતો દાખલો તળાજા પોલીસે દિશા સૂચન કરતો બેસાડયો છે. આશરે સવા મહિના પહેલા તળાજાની ભાગોળે ત્રિપલ સવાર બાઈક ચાલકોને હડફેટે લઈ મોત નીપજાવી વાહન સાથે ફરાર ડ્રાયવરને સી.સી.ટી.વી.ના કારણે વાહન સાથે ઝડપી લેવામાં પોલીસને સફળતા મળી છે. પોલીસે દિવ થી વડોદરા સુધી વાહનના મળતા લોકેશન સીસી ટીવીમાં તેના આધારે આરોપીને ઝડપી લીધો હતો.